經數: 一五六三

經名: 阿毘達磨藏顯宗論卷第三十七

頁數: 九六一

上     欄

所欲爲. 諸有欲修他心通者. 先審觀已身心

二相. 前後變異展轉相隨. 後復審觀他身心

相. 由此加行漸次得成. 成已不觀自心諸色

於他心等能如實知. 諸有欲修宿住通者. 先

自審察次前滅心. 漸復逆觀此生分位. 前前

差別至結生心. 乃至能憶知中有前一念名自

宿住. 加行已成爲憶念他加行亦爾. 此通初

起. 唯次第知. 慣習成時. 亦能超憶諸所憶事.

要曾領受憶淨居者. 昔曾聞故. 從無色歿來

生此者. 依他相續初起此通. 所餘亦依自相

續起. 如是五通境唯自下. 且如神境隨依何

地. 於自下地行化自在. 於上不然勢力劣故.

餘四亦爾. 隨其所應. 是故無能取無色界. 他

心宿住爲二通境. 卽此五通於世界境. 作用

廣陝諸聖不同. 謂大聲聞麟喩大覺. 不極作

意如次能於一二三千諸世界境. 起行化等

自在作用. 若極作意. 如次能於二千三千無

數世界如是五通. 若有殊勝勢用猛利從無

始來曾未得者. 由加行得. 若曾*串習無勝勢

用及彼種類. 由離染得. 若起現前皆由加行.

佛於一切皆離染得. 隨欲現前不由加行. 三

乘聖者後有異生. 通得曾得未曾得者. 所餘

異生唯得曾得. 約四念住辯六通者. 約境約

體二義有殊. 有說二通卽天眼耳. 所餘四種

以慧爲性. 彼說眼耳通是身念住境. 餘四皆

是法念住境. 然實六種皆慧爲性. 經說皆能

了達境故. 由此皆是法念住境. 若約體辯.

則六通中前三唯身. 但緣色故. 謂神境通緣

外四處. 天眼緣色. 天耳緣聲. 若爾何緣說

中     欄

死生智. 知有情類由現身中成身語意諸惡

行等. 非天眼通. 能知此事有別勝智. 是通

眷屬依聖身起. 能如是知. 是天眼通力所引

故. 與通合立死生智名. 他心智通三念住攝.

謂受心法緣心等故. 宿住智通法念住攝. 雖

契經說念曾領受苦樂等事. 是憶前生苦樂

等受. 所領衆具卽是雜緣. 法念住攝漏盡如

力或法或四. 若約善等分別六通. 有餘師言.

六皆是善. 而實眼耳唯無記性. 餘之四通一

向是善. 經主於此作是釋言. 天眼耳通無記

性攝. 是眼耳識相應慧故. 此釋不然. 六通

皆是解脫道攝. 眼耳二識是解脫道. 理不成

故. 應作是說. 四靜慮中有定相應勝無記慧.

能引自地勝大種果. 此慧現前便引自地天

眼天耳1令現在前. 爲所依根發眼耳識. 故

眼耳二識相應慧非通. 但可說言是通所引.

如契經說無學三明. 彼於六通以何爲性. 頌

曰

第五二六明      治三際愚故

後眞二假說      學有闇非明

論曰. 2有三明者. 一宿住智證明. 二死生智

證明. 三漏盡智證明. 如其次第以無學位攝.

第五二六通爲其自性. 六中三種獨名明者.

如次對治三際愚故. 謂宿住通治前際愚. 死

生智通治後際愚. 漏盡智通治中際愚. 是故

此三獨□明號. 又宿住通憶念前際自他苦

事. 死生智通觀察後際他身苦事. 由此厭背

生死衆苦. 起漏盡通觀涅槃樂. 故唯三種偏

立爲明. 又此三通如次能捨常斷有見. 故立

下     欄

爲明. 又此能除有有情法三種愚故. 偏立爲

明. 有餘師言. 宿住能見過去諸蘊. 展轉相

因次第傳來都無作者. 由此能引空解脫門.

死生能觀有情生死. 下上旋轉猶如灌輪. 故

不希心三有果報. 由此能引無願解脫門. 厭

離爲門諦無相法. 故起漏盡無相解脫門. 是

故三通獨□明號. 此三皆名無學明者. 俱在

無學身中起故. 於中最後容有是眞通無漏

故. 餘二假說體唯非學非無學故. 由此最後

得無學名. 自性相續皆無學故. 前之二種得

無學名.  但由相續不由自性. 如施設論作

如是言. 有等持相應. 無覆無記慧. 不由善

故. 及無漏故. 得立聖名. 由聖身中此可得故.

說名爲聖. 此亦應爾. 故名無學. 有學身中有

愚闇故. 雖有前二不立爲明. 雖有暫時伏

3滅愚闇後還被[&FFFF]#. 不可立明. 要闇永無. 方

名明故. 契經中說. 示導有三. 彼於六通以何

爲性. 頌曰

第一四六導      敎誡導爲尊

定由通所成      引利樂果故

論曰. 三示導者. 一神變示導. 二記心示導. 三

敎誡示導. 如其次第以六通中第一四六爲

其自性. 唯此三種引所化生. 令初發心最爲

勝故. 能示能導立示導名. 三示導中敎誡最

勝. 定通所成故. 定引利樂果故. 謂前二

導[&FFFF]#等亦能. 不但由通故非決定. 如有[&FFFF]#術

名健馱梨. 持此便能騰空自在. 或有藥草具

勝功能. 若服若持飛行自在. 復有[&FFFF]#術名伊

刹尼. 持此便能知他心念. 或由觀相聽彼

經數: 一五六三

經名: 阿毘達磨藏顯宗論卷第三十七

頁數: 九六二

上     欄

言音. 亦能了知他心所念. 敎誡示導除漏盡

通. 餘不能爲. 故是決定. 或前二導外道亦能.

第三不然. 故名決定又前二導. 有但令他暫

時□心. 不能引得畢竟利益及安樂果. 敎誡

示導. 亦定令他引當利益及安樂果. 以能如

實方便說故. 由此敎誡最勝非餘. 神境二言

爲目何義. 頌曰

神體謂等持      境二謂行化

行三意勢佛      運身勝解通

化二謂欲色      四二外處性

此各有二種      謂似自他身

論曰. 神名所目唯勝等持. 由此能爲神變事

故. 而契經說. 神果名神. 意爲擧[&FFFF]#以顯細故.

又顯勝等持是彼近因故. 然神變事體實非

神. 諸神變事說名爲境此有二種. 謂行及

化行復三種. 一者運身. 謂乘空行猶如飛鳥.

二者勝解. 謂極遠方作近思惟. 便能速至. 若

於極遠色究竟天作近思惟. 卽便能至. 本無

來去. 何謂速行. 此實亦行. 但由近解行極速

故. 得勝解名. 或世尊言. 靜慮境界不思議故.

唯佛能了. 三者意勢. 謂極遠方擧心緣時. 身

卽能至. 此勢如意. 得意勢名. 如心取境頓至

色究竟故. 於此三中意勢唯佛. 運身勝解亦

通餘乘. 謂我世尊神通迅速. 隨方遠近擧心

卽至. 由此世尊作如是說. 諸佛境界不可思

議. 如日舒光. 蘊流亦爾. 能頓至遠. 故說爲行

若謂不然. 此沒彼出中間卽斷. 行義應無.

或佛威神不思議故. 擧心卽至不可測量. 故

意勢行唯世尊有. 勝解兼餘聖. 運身幷異生.

中     欄

化復二種. 謂欲色界. 若欲界化外四處除聲

若色界化唯二謂色觸以色界中無香味故.

此二界化各有二種. 謂屬自身他身別故. 身

在欲界化有四種. 在色亦然. 故總成八. 雖生

在色作欲界化. 而無色界成香味失. 化作自

身唯二處故有說亦化四. 如衣等不成. 非神

境通能起化事. 要此通果諸能化心. 此能化

心有幾何相. 頌曰

能化心十四      定果二至五

如所依定得      從淨自生二

化事由自地      語通由自下

化身與化主      語必俱非佛

先立願留身      後起餘心語

有死留堅體      餘說無留義

初多心一化      成滿此相違

修得無記攝      餘得通三性

論曰. 能變化心總有十四. 謂依根本四靜慮

生. 初靜慮生唯有二種. 一欲界攝. 二初靜

慮. 第二第三第四靜慮如其次第有三四五.

無上依下. 下地劣故. 上下地繫一靜慮果所

依行等地有勝劣. 一地繫上下靜慮果地. 雖

等所依行勝劣下繫上果下果上繫如次地劣

勝所依行勝劣. 如得靜慮化心亦然. 果與所

依俱時得故. 然得靜慮總有三時. 離染受生

加行異故. 謂離下染得上靜慮時. 1亦得2此

定所引化心果. 從上地歿生色界時及由加

行起勝功德. 但有新得所依靜慮. 亦兼得彼

所引化心. 依欲界身得阿羅漢. 及練根位得

應果時. 十四化心一時總得. 乃至身在第四

下     欄

靜慮. 得阿羅漢得五化心. 無從化心直出觀

義. 此從淨定及自類生. 能無間生自類淨定.

故唯從二生二非餘. 唯自地化心. 起自地化

事. 化所發語由自下心. 謂欲初定化唯自地

心語上化起語自初定心彼地自無起表心

故. 若生欲界第二定等. 化事轉時如何起

表. 非威儀路工巧處心依異界身而可現起

彼必依止自界身故. 此無有過. 引彼界攝.

大種現前爲所依故. 謂引色界大種現前. 與

欲界身密合而住. 依之起彼能發表心無定

地表心依散地身過. 或起依定能發表心如

依定生天眼耳識. 若一化主起多化身. 要化

主語時諸化身方語言音詮表一切皆同. 故

有伽他作如是說

一化主語時      諸所化皆語

一化主若默      諸所化亦然

此但說餘. 佛則不爾. 諸佛定力最自在故. 與

所化語容不俱時. 言音所詮亦容有別. 若上

三地所化語時. 初定表心現前發者此心起

位已出化心. 應無化身化如何語. 由先願力

留所化身. 後起餘心發語表業. 故無化語闕

所依過. 非唯化主命現在時. 能留化身令久

時住. 亦有令住至命終後. 卽如尊者大迦葉

波. 留骨3□身至慈尊世. 唯堅實體可得久留.

異此飮光應留肉等. 有餘師說. 願力留身. 必

無有能令至死後. 聖大迦葉留骨*□身. 由諸

天神持令久住. 初習業者由多化心要附所

依起一化事習成4滿者. 由一化心能不附所

依起衆多化事. 總有二類能變化心. 一修所

經數: 一五六三

經名: 阿毘達磨藏顯宗論卷第三十八

頁數: 九六三

上     欄

成. 二生得等. 所起化果亦如彼說. 修所成化

攝處如前. 不能化爲有情身故. 生所得等. 於

欲界中化爲九處色界化七. 依不離根言化

九等. 理實無有能化作根修果無心餘化容

有修果起表. 由化主心餘容自心起身語表

修果飮食. 若爲資身必在化主身中消化. 若

爲餘事呑金石等. 或卽住彼化事身中. 或隨

所宜置在別處. 餘化飮食. 隨住所依. 修果化

心. 唯無記性. 餘通三性. 謂善惡等如天龍等.

能變化心. 彼亦能爲自他身化. 天眼耳言. 爲

目何義. 爲目慧體. 爲目色根. 若慧不應名天

眼耳. 若色根者. 不應名通. 此前已說. 前何所

說. 謂說根本四靜慮中有定相應. 勝無記慧

名爲天眼. 及天耳通. 此所引生勝大種果. 名

天眼耳. 其體是何. 頌曰

天眼耳謂根      卽定地淨色

1□同分無缺     取障細遠等

論曰. 此體卽是天眼耳根. 謂緣聲光爲加行

故. 依四靜慮於眼耳邊引起彼地微妙大種所

造淨色眼耳二根. 見色聞聲名天眼耳. 如是

眼耳何故名天. 體卽是天定地攝故. 極淸淨

故. 立以天名. 由此經言. 天眼耳者. 無有皮肉

筋纏血塗. 唯妙大種所造淨色. 然天眼耳種

類有三. 一修得天. 卽如前說. 二者生得. 謂生

天中. 三者似天. 謂生餘趣. 由勝業等之所引

生能遠見聞似天眼耳. 如藏臣寶. 菩薩輪王

諸龍鬼神及中有等修得眼耳. 過現當生□

是同分. 以至現在必與識俱能見聞故. 處所

必具無2醫無缺. 如生色界. 一切有情能隨

中     欄

所應取被障隔極細遠等諸方色聲. 故於此

中有如是頌曰

肉眼於諸方      被障細遠色

無能見功用      天眼見無遺

前說化心修餘得異神境等五各有異耶. 亦

有云何. 頌曰

神境五修生      [&FFFF]#藥業成故

他心修生[&FFFF]#      又加占相成

三修生業成      除修皆三性

人唯無生得      地獄初能知

論曰. 神境智類總有五種. 一修得. 二生得. 三

[&FFFF]#成. 四藥成. 五業成. 曼馱多王及中有等諸

神境智. 是業成攝. 有餘師說. 神境有四. 卽前

3作三變化爲一. 言變化者. 如契經言. 分一

爲多. 乃至廣說. 他心智類總有四種. 前三如

上. 加占相成. 餘三各三. 謂修生業. 除修所

得. 皆通善等. 非定果故. 不得通名. 人中都無

生所得者. 餘皆容有隨其所應. 本性生念業

所成攝. 人由先業能憶過去. 於地獄趣初受

生時. 唯以生得他心宿住. 知他心等及過去

生. 苦受逼已更無知義. 彼憶過去以何證知

如契經言. 彼自憶念. 我等過去曾聞他說諸

欲過失而不厭離. 故於今時受斯劇苦. 彼唯

能憶次前一生. 餘趣隨應□有知義. 傍生知

過去如螺聲狗等鬼知過去. 如有頌言

我昔集衆財      以法或非法

他今受富樂      後獨受貧苦

天知過去. 如有頌4曰

我施逝多林      蒙大法王住

下    欄

賢聖僧受用      故我心歡喜

又契經說. 諸生天者. 初生必起三種念言. 我

從何歿. 今生何處. 乘何業故來生此間. 故知

諸天能憶過去

*說一切有部顯宗論*卷第三十七

阿毘達磨藏顯宗論卷第三十八

尊者衆賢造

*三藏法師玄□奉    詔譯

*辯定品第九之一

如是已5辯諸智差別. 次當分別智所依定. 唯

諸靜慮能具爲依. 故於此中先*辯靜慮. 或

於先*辯. 共功德中已*辯智所成無諍等功

德. 餘所成德今次當辨. 於中先*辯所依止

定. 且諸定內靜慮云何. 頌曰

靜慮四各二      於中生已說

定謂善一境      幷伴五蘊性

初具伺喜樂      後漸離前支

論曰. 一切功德多依靜慮. 故應先*辯靜慮差

別. 此總有四種. 謂初二三四. 豈諸靜慮無如

慈等不共名想. 而今但就初等四數建立別

名. 此中非無不共名想. 然無唯遍攝一地名.

以諸靜慮各有二種. 謂定及生有差別故. 諸

生靜慮如先已說. 謂第四八. 初二餘三. 無有

別名. 總詮一地. 諸定靜慮總相無別. 謂此四

體總而言之. 皆善性攝心一境性. 以善等

持爲自性故. 若幷助伴五蘊爲性. 此二旣

經數: 一五六三

經名: 阿毘達磨藏顯宗論卷第三十八

頁數: 九六四

上     欄

同難知差別. 相雖無別而地有異. 爲顯地異

就數標名. 故說爲初. 乃至第四. 此中經主自

興問答. 何名一境性. 謂專一所緣. 彼答非理.

眼意二識若同一所緣. 應名一境性. 故於此

處應心別理. 謂若依止一所依根專一所緣

名一境性. 豈不一念無易所緣. 應一切心中

皆有一境性. 理實皆有一一刹那. 心心所法

一境轉故. 然非一切皆得定名. 以於此中說

一境性但爲顯示由勝1等持令善心心所相

續而轉故. 若爾卽心依一根轉. 2引緣自境

餘心續生. 此卽名爲心一境性. 應離心外無

別等持. 此難不然. 前已說故. 謂先廣辯心

所法中. 已*辯等持離心別有. 謂若心體卽

三摩地. 令心作等亦應無別. 差別因緣不可

得故. 如是等難具顯如前. 故非卽心名三摩

地. 依何義故立靜慮名. 由依此寂靜方能審

慮故. 審慮卽是實了知義. 如說心在定. 能

如實了知. 審慮義中置地界故. 此論宗審慮.

定以慧爲體. 依訓釋理. 此是凝寂思度境處

得靜慮名. 定令慧生無濁亂故. 有說此定持

勝遍緣. 如理思惟故名靜慮. 勝言簡欲界遍

緣. 簡無色如理思惟. 簡異[&FFFF]#倒能持. 此定是

妙等持. 此妙等持名爲靜慮. 此言顯示止觀

均行. 無倒等持方名靜慮. 若爾染汚寧得此

名. 由彼亦能邪審慮故. 於相似處赤立此名.

如世間言朽敗種等. 故無一切名靜慮失. 若

善性攝心一境性. 幷伴立爲四靜慮者. 依何

相立. 初二三四具伺喜樂. 建立爲初. 謂若位

中善一境性. 具與尋伺喜樂相應. 如是等持

中    欄

名初靜慮. 頌中但說與伺相應. 已顯與尋亦

相應義. 以若 有伺與喜樂俱. 必無與尋不相

應故. 爲顯第二除伺建立. 故頌但說具伺非

尋. 異此應言具尋喜樂. 擧尋有伺不說自成.

漸離前支立二三四. 離伺有二離二有樂. 具

離三種如其次第. 故一境性分爲四種. 已辯

靜慮. 無色云何. 頌曰

無色亦如是      四蘊離下地

幷上三近分      總名除色想

無色謂無色      後色起從心

空無邊等三      名從加行立

非想非非想      昧劣故立名

論曰. 此與靜慮數自性同謂四各二. 生如前

說. 卽世品說. 由生有四. 定無色體. 總而言

之. 亦善性攝心一境性. 依此故說. 亦如是言.

然助伴中此除色蘊. 無色無有隨轉色故. 雖

一境性幷伴無差. 離下地生故分四種. 謂若

已離第四靜慮生立空無邊處. 乃至已離無

所有處生立非想非非想處. 離名何義. 謂由

此道解脫下地惑. 是離下染義. 卽此四根本.

幷上三近分. 總說名爲除去色想. 空處近分

未得此名. 緣下地色起色想故. 非緣下色想

可立除色名. 若爾何緣大種蘊說除去色想

是第四定. 彼緣欲界住自身中所有諸色漸

除去故. 非無色界可有此想. 是除色想前加

行故. 立根本名. 亦無有失. 依何義故立無

色名. 依彼都無一切色義. 後歿生下色從心

生. 現見世間色非色法. 亦有展轉相依起故.

謂心異故色差別生. 色根有別識生便異. 故

下     欄

從無色將生下時. 順色生心相續而住. 由彼

勢力引下色生. 然不可言唯從彼起. 亦以先

世色俱行心相續爲緣久已滅色爲自種子今

色方起許同類因通過現故諸阿羅漢般涅槃

已. 諸蘊相續無餘斷故. 現無少分諸蘊生緣.

不可例同從無色歿. 如是已釋無色總名. 何

故別名空無邊等. 且前三種名從加行. 修加

行位思無邊空及無邊識無所有故. 若由勝

解思惟無邊. 空加行所成名空無邊處. 謂若

有法雖與色俱. 而其自體不依屬色. 諸有於

色心出離者. 必應最初思惟彼法. 謂虛空體

雖與色俱. 而3待色無方得顯了. 外法所攝

其相無邊. 思惟彼時易能離色. 故加行位思

惟虛空. 成時隨應亦緣餘法. 但從加行建立

此名. 若由勝解思惟無邊. 識加行所成名識

無邊處. 謂於純淨六種識身能了別中. 善取

相已安住勝解. 由假想力思惟觀察無邊識

相. 由此加行爲先所成. 隨其所應亦緣餘

法. 但從加行建立此名. 若由勝解捨一切所

有加行所成名無所有處. 謂見無邊行相[&FFFF]#

動. 爲欲厭捨起此加行. 是故此處名最勝捨.

以於此中不復樂作無邊行相. 心於所緣捨

諸所有寂然住故. 由想昧劣立第四名. 謂

此地中想不明勝如無想故. 得非想名. 而想

非全無. 故名非非想. 此地猶有昧劣想故.

此言顯示有頂地想. 非如下七地故得非想

名. 非如三無心故名非非想. 豈不有頂加

行位中. 諸瑜伽師亦作是念. 諸想如病如

箭如癰. 無想天中如癡如闇. 唯有非想非

經數: 一五六三

經名: 阿毘達磨藏顯宗論卷第三十八

頁數: 九六五

上     欄

非想天. 與上相違寂靜美妙. 寧此不就加行

立名. 理實應然. 以觀行者必先厭想及無想

故. 然或有1問. 行者何緣修加行時作如是

念. 必應擧此爲酬問因. 故說立名. 由想昧

劣. 此四無色皆言處者. 以是諸有生長處故.

謂此四處爲有無有. 生長種種業煩惱故. 爲

破妄計彼是涅槃. 故佛說爲生長有處. 已辯

無色. 等至云何. 頌曰

此本等至八      前七各有三

謂味淨無漏      後味淨二種

味謂愛相應      淨謂世間善

此卽所味著      無漏謂出世

論曰. 此上所辯靜慮無色根本等至總有八

種. 於中前七各具有三. 有頂等至2唯有二

種. 此地昧劣3是生死根. 在諸地邊無無漏

故. 初味等至謂愛相應. 愛能味著故名爲味.

彼相應故此得味名. 愛相應言依自性說. 此

以等持爲自性故. 若幷助伴應作是言. 愛俱

品法名味等至. 此但取愛一果品法. 淨等至

名目世善定. 離惑垢故與無貪等. 諸白淨法

共相應故. 此是善故與味有殊. 是有漏故與

無漏別. 此卽是前所味著境. 此無間滅彼味

定生. 緣過去淨深生味著. 爾時雖名出所味

定. 於能味定得名爲入. 諸從定出總有五

種. 一出地. 二出刹那. 三出行相. 四出所緣

五出種類. 從初靜慮入第二等. 名爲出地. 於

同一地行相所緣相續轉位前念無間入於後

念名出刹那從非常行相入苦行相等. 名

出行相. 從緣色蘊入緣受等. 名出所緣. 從有

中      欄

漏入無漏. 從不染汚入染汚等. 名出種類. 依

出種類此中說言. 從所味出入能味定. 豈不

二言更相違反. 能味是愛非所入定. 所入是

定不名能味. 如何可言入能味定. 無相違過.

現現相應. 隨擧一名說俱品故. 如勸長者作

意記別. 互相雜故俱得二名. 由愛相應等持

名味. 等持力故愛得定名. 故無二言更相違

過. 有說定愛相續現前. 諸後刹那緣前爲境.

所味卽是前滅刹那. 後生刹那說名起味. 此

能味愛現在前時. 緣過去境不緣現在. 自性

相應及俱有法. 以必不觀自性等故. 不緣未

來未曾領故. 於所緣境專注不移. 方名爲定.

愛相應定亦專一境. 故得定名. 餘惑相應則

不如是. 謂餘煩惱於自所緣. 不能令心專注

如愛. 故三摩地若與愛俱專注一緣與善相

似無漏定者. 謂出世定愛不緣故. 非所味著.

如是所說八等至中. 靜慮攝支非諸無色. 以

諸無色極寂靜故. 謂瑜伽師樂修善品. 若於

廣大功德聚中. 別建立支精勤修習. 若諸

無色寂靜增故. 心心所法昧劣而轉. 是故

於彼不建立支. 或彼地中等持偏勝. 非一偏

勝可立支名. 要多法增方名支故. 由此靜慮

獨得立支. 定慧均行多法增故. 由此近分亦

不立支. 色近分中唯慧增故. 有餘師說. 若

諸地中有別心所. 無餘斷滅. 方於此地立支

非餘. 初靜慮中憂苦斷滅. 第二靜慮尋伺無

餘. 第三滅喜. 第四斷樂. 無色地中雖總漸減.

而無隨地無餘斷滅. 此釋未能遣他疑問. 何

緣唯此方建立支. 是故應如前釋爲善. 於四

下      欄

靜慮各有幾支. 頌曰

靜慮初五支      尋伺喜樂定

第二有四支      內4淨喜樂定

第三具五支      捨念慧樂定

第四有四支      捨念中受定

論曰. 唯淨無漏四靜慮中初具五支. 一尋二

伺三喜四樂五心5一境性. 心一境性是定異

名. 定與等持體同名異. 故言定者. 卽勝等

持. 此中說爲心一境性. 第二靜慮唯有四支.

一內等淨二喜三樂四心一境性. 第三靜慮

具有五支. 一行捨. 二正念. 三正慧. 四受樂.

五心一境性. 第四靜慮唯有四支. 一行捨淸

淨. 二念淸淨. 三非苦樂受. 四心一境性. 何緣

初三支各具五. 第二第四唯各四支. 各唯爾

所堪立支故. 或由欲界多諸惡法. 及妙五欲

難斷難捨. 第二靜慮有動地喜. 其相動涌喜

中之極. 引五部愛難捨難斷. 爲對治彼故. 初

三各五支. 初三不然. 故餘各四. 或爲隨順超

等至法. 謂最初起超等至時. 入異類難入同

類易. 然超等至初起位中. 或從初入三. 或從

二入四. 故二第四各唯四支. 初及第三各具

有五. 後起則易. 故上無支. 靜慮支名旣有十

八. 於中實事總有幾種. 頌曰

此實事十一      初二樂輕安

內淨卽信根      喜卽是喜受

論曰. 此支實事唯有十一. 謂初五支卽五實

事. 第二靜慮三支如前. 增內淨支足前爲六.

第三靜慮等持如前. 增餘四支足前爲十. 第

四靜慮三支如前. 增非苦樂支足前爲十一.

經數: 一五六三

經名: 阿毘達磨藏顯宗論卷第三十八

頁數: 九六六

上     欄

何緣心等非靜慮支. 此應准前菩提分辯. 有

異彼者今略分別. 受中立三. 非憂苦者. 憂

苦唯是欲界攝故. 三受隨地爲利益支. 順定

用强故皆支攝. 何緣精進非靜慮支. 諸靜慮

支順自地勝. 精進順上故不立支. 或靜慮支

適分安樂. 精進心勝策勵疲苦. 尋伺二種能

助等持. 制策於心令離[&FFFF]#細. 對治欲惡故□

立支. 何緣無表非靜慮支. 諸靜慮支助定住

境. 彼不緣境故不立支. 故靜慮支隨地差別.

雖有十八. 而於實推種類中心. 應唯九種.

然受相異故分十一. 由此故說. 有無初支. 非

第二支. 應作四句. 第一句. 謂尋伺. 第二句.

謂內淨. 第三句. 謂喜樂等持. 第四句. 謂除前

餘法餘支相對. 如理應思. 此中支名爲目何

義. 目顯成義. 何所顯成. 謂顯成此是初靜慮

乃至. 此是第四靜慮. 或此支名目隨順義. 如

枸□等名爲餘支. 謂十八支各順自地. 或資

具義說名爲支. 如祠祀支卽牛馬等. 謂尋伺

等展轉相資. 毘婆沙師顯靜慮地等持最勝.

故作是說. 三摩地是靜慮亦靜慮支. 尋伺等

是靜慮支非靜慮. 寧知靜慮地等持最勝耶.

以契經中作如是說. 於四靜慮應知定根. 然

於相成及相防護. 義相似故作如是言. 如四

支軍. 亦無有失如王與衆. 雖互相資而於其

中. 王最爲勝. 豈不三定樂體是同. 則靜慮

支應無十一. 第三定樂以受爲體. 初二靜慮

樂卽輕安. 故靜慮支實有十一. 輕安行捨遍

四靜慮. 何緣初二唯立輕安. 後二地中唯立

行捨. 以此於彼偏隨順故. 謂欲界中有諸惡

中     欄

法. 初靜慮地有尋伺想. 能逼惱心猶如毒箭.

初二離彼. 故輕安增. 第二靜慮喜極動涌. 第

三靜慮樂受極增. 二俱能爲愛勝生處. 三四

棄彼故行捨增. 或欲及初有色根識. 所引[&FFFF]#

重甚於餘地. 初二離彼故輕安增. 三四地中

離[&FFFF]#重遠. 寂靜轉勝故行捨增. 謂輕安樂如

初捨擔. 若更易地氣分微薄. 故唯初二建立

輕安. 三四地中任運而轉. 寂靜轉勝故立行

捨. 或初二定有輕安緣. 1喜與輕安爲勝緣

故. 如契經說. 喜故輕安. 三四定中無喜緣故.

輕安微劣不立爲支. 行捨輕安互相覆蔽. 若

處有一第二便無. 輕安治比其相飄擧. 行捨

治掉其相寂止. 故安與捨互相覆蔽. 何理爲

證知三樂支. 二是輕安第三是受. 已說於彼

偏隨順故. 謂第三定樂非輕安. 安非彼支.

次前已說初二定樂. 必非樂受是身心受俱

非理故. 謂初二樂必非身受. 2正在定中無

五識故. 亦非心受應卽喜故. 要離喜3愛餘

地心悅. 方可異前立爲樂受. 喜卽喜受. 於

一心中二受具行. 不應理故. 若謂喜樂更互

現起. 無斯過者. 理亦不然. 說具五支及四支

故. 若謂五四. 約容有說. 不必俱行. 亦不應

理. 應有有尋無伺定故. 然經但說有三等持

有尋有伺. 乃至廣說. 若靜慮支非必俱起. 何

緣不說有有尋無伺定. 又於欲界初靜慮中.

亦應具有三三摩地. 是則違害契經所說. 今

應思擇. 第三定中意地悅受. 旣得喜4根應

名爲喜. 何故名樂. 此名爲樂. 亦有所因. 以諸

喜根不寂靜故. 謂喜動涌擾亂定心. 如水波

下     欄

濤涌泛漂激. 初二靜慮意地悅受. 有如是相

故得喜名. 第三定中此心悅受. 其相比靜轉

得樂名. 故此定中捨用增上. 棄捨喜故立行

捨支. 第四定中復棄捨樂. 故彼行捨得名淸

淨. 何緣念慧諸地皆有. 而念唯在上二靜慮.

慧在第三定. 方得立爲支. 隨其所應偏隨順

故. 謂喜與樂於三有中是諸有情極所耽味.

第三靜慮所味中極. 有生死中最勝樂故. 理

應立慧觀察厭捨. 若無慧者. 目地善根尙

不能5成. 6肉進心勝. 爲治如是自地過失. 第

三靜慮立慧爲支. 餘地不然故不立慧. 第二

靜慮有最勝喜. 輕躁□亂如邏刹私. 第三定

中有最勝樂. 如天妙欲極爲難捨. 第三四定

由行捨支. 隨其所應雖已棄捨. 而恐退起立

念遮防. 餘地不然故不立念. 然第三念勢用

堅强. 非唯助捨亦能助慧. 通能防備自他地

失. 第四不爾無自失故. 7由此第四不立慧

支. 或初二定尋喜飄動. 雖有念慧防照用微.

第四定中二捨所蔽. 順無明故慧用不增. 故

慧唯三念通上二. 或第三定樂過甚微. 不立

慧支. 無能照察. 若不照察則無厭心. 自地過

患上地功德. 然下尋喜上色過[&FFFF]#. 雖照厭心

未爲奇特. 故餘三地慧不立支. 以第三定中

樂過難覺故. 佛說聖者應說應知. 由此定中

慧用最勝. 能知細過故立爲支. 雖第四邊慧

亦能了. 而但總相未爲奇特. 謂彼與樂繫地

不同. 是離染道總觀下過. 非如自慧同一繫

縛. 能別觀失方謂希奇. 故自立支上慧不

爾. 又諸已得第三靜慮. 於第四邊非皆自在

經數: 一五六三

經名: 阿毘達磨藏顯宗論卷第三十八

頁數: 九六七

上     欄

故於將離樂受染時. 彼慧無容立爲支體. 故

唯三定立慧爲支. 然正了時及初已離. 皆應

防守須立念支. 何故輕安立爲支體. 以初二

定輕安用增. 觸前所無殊勝位故. 由此勢用

精勤不捨. 能令相續有所堪能. 1能助等持

令牽勝德. 有殊勝用故立爲支. 內等淨名爲

目何法. 目尋伺息體卽信根. 謂若證得第二

靜慮. 則於定地亦可離中. 有深信生名內等

淨. 故雖諸地皆有信根. 而可立支. 唯第二

定. 以今創信諸定地法與散地法俱可離故.

又初靜整愚尋伺識身. 如熱□泥信不明淨. 後

二靜慮行捨用增. 映奪信根故無內淨. 謂由

警覺信力方增. 捨此相違故能映奪. 信是淨

相故立淨名. 如淸水珠令心淨故. 內心平等

爲緣故生由此信根名內等淨. 或第二定所

有功德. 平等爲緣引生此淨. 由此建立內等

淨名. 非唯尋伺靜息爲體. 此等皆是心所攝

故. 如受想思別有實體. 有餘部說. 喜非喜受.

喜是行蘊. 心所法攝三定中樂. 皆是喜受. 故

喜喜受其體各異. 非三定樂可名喜受. 二阿

□摩分明證故. 如辯[&FFFF]#倒契經中說. 漸無餘

滅憂等五根. 第三定中無餘滅喜. 於第四定

無餘滅樂. 又餘經說. 第四靜慮斷樂斷苦先

喜憂沒. 故第三定必無喜根. 由此喜受是喜

非榮. 如先所說八等至中. 前七各三. 第八有

二. 謂染汚定如何知有. 此由契經及論說故.

謂契經說淨無漏定. 已猶言世尊. 未說一切

定. 故知有餘染定未說. 本論亦說. 於諸靜

慮自地一切隨眠隨增. 由此等文知有染定.

中    欄

故說靜慮總有二種. 由定及生有差別故. 定

復有二. 謂染不染. 不染復二種. 謂淨及無漏.

無漏復二. 謂學無學. 如是差別理有衆多.

染靜慮中爲有支不. 有非一切. 何定無何.

頌曰

染如次從初      無喜樂內淨

正念慧捨念      餘說無安捨

論曰. 且有一類隨相說言. 初染中無離生喜

樂. 非離煩惱而得生故. 雖染汚定亦喜相應.

非因離生故非支攝. 此不唯說離欲生喜. 亦

說因離自地染生. 以契經中先作是說. 離諸

欲惡不善法已. 復作是言. 離生喜樂. 此中重

說. 離生言者. 爲顯亦有喜離自地2惑生. 爲

顯喜支唯是善性. 故薄伽梵與樂合說. 輕安

相應必是善故. 由此染定必無喜支. 故初染

支唯有三種. 第二染中無內等淨. 彼爲煩惱

所擾濁故. 雖諸世間說有染信. 而不信攝故

不立支. 樂是輕安唯善性攝. 例同初定故不

重遮. 故此染支唯有二種. 第二染定許有喜

支. 初染中無. 以何爲證. 以初定喜說從離生.

第二中無離生言故. 第三染中無正念慧. 彼

爲染樂所迷亂故. 染汚定中雖有念慧. 而得

失念不正3知名. 故此二支染中非有. 行捨

唯是大善法攝. 例同第四故此不遮. 故此染

支唯有二種. 第四染中無捨念淨. 彼爲煩惱

所染汚故. 由此第四染唯二支. 有餘師說. 初

二染定但無輕安. 後二染中但無行捨. 大善

攝故. 彼說染中喜信念慧. 皆是支攝. 皆通染

故. 契經中說. 三定有動第四不動. 依何義說.

下      欄

頌曰

第四名不動      離八災患故

八者謂尋伺      四受入出息

論曰. 下三靜慮名有動者. 有災患故. 第四靜

慮名不動者. 無災患故. 災患有八. 其八者何.

尋伺四受入息出息. 此八災患第四都無. 故

佛世尊說爲不動. 然經唯說第四靜慮. 不爲

尋伺喜樂動者. 經密意說. 論依法相. 以薄伽

梵有說言. 斷樂斷苦先喜憂沒. 具足安住

第四靜慮. 又說彼定身行俱滅. 入息出息名

爲身行. 故知此定非唯獨[&FFFF]#. 尋伺喜樂四動

災患. 有餘師說. 第四靜慮如密室燈. 照而無

動. 故名不動. 喩經說故. 尋伺何過而心靜息.

此能令心於定境界雖□繫念而不寂靜. 如

樹枝條依莖而住. 與風合故動搖不息. 諸瑜

伽師. 雖不願樂於境行相心速易脫. 而尋伺

力令彼馳流. 故於定中尋伺有過. 喜樂於定

亦能鼓動. 唯此四種與定相應. 而能動心. 故

經偏說. 然實二息憂苦二受亦能鼓動. 故論

說八. 尋4伺二法旣有此過. 不應說在靜慮

支中. 經但應言. 尋伺寂靜何容亦說有尋有

伺. 爲顯尋伺雖定相應而於定中能爲災患.

不說不了. 故定應說. 或此於定初作資糧. 作

欲惡尋遠分治故. 後於勝定力爲災患. 故說

尋伺功不唐捐. 捨有行儀方便法爾. 設是所

捨初必應依. 如欲渡河先依船筏後至彼岸.

理應總捨. 故契經言. 依色出欲. 依無色出

色. 依道出無色. 若得涅槃亦出聖道. 此二容

有與一心俱. 如勝劣風與一枝合. 若此二業

經數: 一五六三

經名: 阿毘達磨藏顯宗論卷第三十九

頁數: 九六八

上     欄

謂能鼓動. 如何說此與定相應. [&FFFF]#淺定心尋

伺所策. 方能出離欲界[&FFFF]#染. 故此得與初定

相應. 由此相應未爲淸淨. 如燈與日俱見色

緣. 燈細闇俱照不明了. 日光離闇照用分明.

如是應知. 初靜慮定雖作自事而尋伺俱未

照而無動如第四靜慮. 若尋在定能動亂心.

無漏定俱亦爲災患. 何緣建立爲一道支. 已

說彼能策正見故. 行者於定未慣習時. 不能

了知此爲災患. 故於此地不欲厭捨. 若已慣

習便能覺知. 初靜慮中有此災患. 如水澄淨

便見池中. [&FFFF]#蟲下魚能爲濁亂. 行者旣見初

靜慮中. 尋伺二法能爲動亂. 便於一地總生

厭捨. 謂此[&FFFF]#淺理應捨故. 於初靜慮尋伺旣

然. 於上地中喜等亦爾. 如定靜慮諸受差別.

生亦爾不. 不爾云何. 頌曰

生靜慮從初      有喜樂捨受

及喜捨樂捨      唯捨受如次

論曰. 生靜慮中初有三受. 一者喜受. 意識相

應. 二者樂受. 三識相應. 三者捨受. 四識相

應. 第二有二. 謂喜與捨意識相應無有樂受.

無餘識故. 心悅[&FFFF]#故. 第三有二. 謂樂與捨意

識相應. 第四有一. 謂唯捨受. 意識相應是謂

定生. 受有差別. 上三靜慮無三識身. 及無尋

伺. 如何生彼能見聞觸及起表業. 非生彼地

無眼識等但非彼繫. 所以者何. 頌曰

生上三靜慮      起三識表心

皆初靜慮攝      唯無覆無起

論曰. 生上三地起三識身. 及發表心皆初定

繫. 生上起下如起化心. 故能見聞觸及發表.

中     欄

此四唯是無覆無記. 不起下染. 已離染故. 不

起下善. 以下劣故

*說一切有部顯宗論*卷第三十八

阿毘達磨藏顯宗論卷第三十九

尊者衆賢造

*三藏法師玄□奉    詔譯

*辯定品第九之二

如是別釋. 靜慮事已. 諸等至得云何. 頌曰

全不成而得      淨由離染生

無漏由離染      染由生及退

論曰. 八本等至隨其所應. 若全不成而1獲得

者. 諸淨等至由二因緣. 一由離染. 謂在下地

離下染時. 二由受生. 謂從上地生自地時. 下

七皆然. 有頂不爾. 唯由離染無上地故. 無從

上地於彼受生. 此中但說本等至者. 以諸近

分未離染時. 有全不成. 由加行得. 遮何故說.

全不成言. 爲遮已成. 更得少分. 如由加行得

淨本等至偶由退. 故得彼順退分. 卽依此

義作是問言. 頗有淨定. 由離染得. 由離染捨.

由退得. 由退捨. 由生得. 由生捨耶. 曰有. 謂

順退分. 且初靜慮順退分攝. 離欲染時得. 離

自染時捨. 退離自染得. 退離欲染捨. 從上生

自得. 從自生下捨. 餘地所攝. 應如理思. 無漏

但由離染故得. 謂聖離下染得上地無漏此

亦但據全不成者. 若先已成. 餘時亦得. 謂盡

智位得無學道. 於練根時得學無學. 餘加行

下      欄

及退. 皆如理應思. 雖有由入正性離生*獲

得根本無漏等至. 而非決定. 以次第者. 爾時

未得根本定故. 此中但論決定得者聖離下

染必定獲得. 上地根本無漏定故. 染由受生

及退故得. 謂上地沒生下地時. 得下地染. 及

於此地離染退時得此地染. 無由離染及加

行得. 如是二時能捨染故. 何等至無間. 有幾

等至生頌曰

無漏次生善      上下至第三

淨次生亦然      兼生自地染

染生自淨染      幷下一地淨

死淨生一切      染生自下染

論曰. 無漏次生自上下善善言具攝淨及無

漏. 極相違故必不生染. 然於上下各至第三

遠故. 無能超生第四故. 於無漏2七等至中.

從初靜慮無間生六. 謂自二三各淨無漏. 無

所有處無間生七. 謂自下六上地唯淨. 第二

靜慮無間生八. 謂自上六幷下地二識. 無邊

處無間生九. 謂自下六幷上地三. 第三四空

無間生十. 謂上下八幷自地二. 類智無間能

生無色. 法智不然. 依緣別故. 從淨等至所生

亦然. 而各兼生自地染汚. 故有頂淨無間生

六. 謂自淨染下淨無漏. 從初靜慮無間生七.

無所有八. 第二定九. 識處生十. 餘生十一. 從

染等至生自淨染. 幷生次下一地淨定. 謂爲

自地煩惱所逼. 於下淨定亦生尊重. 故有從

染生次下淨. 極相違故不生無漏. 若於染淨

能正了知. 可能從染轉生下淨. 是則此淨還

從淨生. 以正了知是淨攝故. 非諸染汚能正

經數: 一五六三

經名: 阿毘達磨藏顯宗論卷第三十九

頁數: 九六九

上     欄

了知. 如何彼能從染生淨. 先願力故. 謂先

願言. 寧得下淨. 不須上染. 先願勢力隨相續

轉. 故後從染生下淨定. 如先立願方趣睡眠.

至所期時便能覺寤. 如是所說淨染生染. 但

約在定淨及染說. 若生淨染生染不然. 謂命

終時從生得淨. 一一無間生一切染. 若從生

染一一無間能生自地一切下染不生上者.

未離下故. 所言從淨生無漏者. 爲一切種皆

能生耶. 不爾云何. 頌曰

淨定有四種      謂卽順退分

順住順勝進      順決擇分攝

如次順煩惱      自上地無漏

互相望如次      生二三三一

論曰. 諸淨等至總有四種. 一順退分攝. 二順

住分攝. 三順勝進分攝. 四順決擇分攝. 地各

有四. 有頂唯三. 由彼更無上地可趣故. 彼地

無有順勝進分攝. 於此四中唯第四分能生

無漏. 所以者何. 由此四種有如是相順退分.

能順煩惱順住分. 能順自地順勝進分. 能順

上地順決擇分. 能順無漏. 故諸無漏唯從此

生. 有餘師言. 順退分者住彼可退. 順住分者

住彼不退. 亦不勝進順勝進分者住彼能勝

進. 順決擇分者住彼起聖道. 有言住彼順通

達諦. 由此無間能入離生. 應知此中決定義

者. 謂諸聖道必此無間生. 非此無間必能生

聖道. 若異此者. 是則應說唯世第一法名順

決擇分. 有餘師言. 順退分者. 與諸煩惱下上

相雜. 染淨展轉現在前故. 順住分者. 能以

種種[&FFFF]#等行相棄背上地靜等行相攝受自

中        欄

地. 順勝進分者. 觀自地過上地功德. 順決

擇分者. 如煖頂忍世第一法無漏無間何分

現前. 有說通三. 除順退分. 理實唯二. 謂後二

種諸有修習超等至等. 唯順決擇最堅勝故.

諸瑜伽師作如是說. 若觀行者. 於自地定. 不

善通達不□安住. 於上地定. 不能欣心. 數數

現行順下地想. 彼之等持名順退分. 或由自

地離染退得名順退分. 成就此定補特伽羅

名爲退者. 如成牛行說名爲牛. 凶勃難□說

名牛行. 於自地定耽著不捨. 於上地定不能

欣心. 彼之等持名順住分. 於自地定唯能多

住. 而不耽著. 於上地定欣樂牽引. 彼之等持

名順勝進分. 於自上定皆不耽著多住厭想.

爲欲令斷彼之等持. 名順決擇分. 諸有安住

順退分者. 於廣大果心多繫縛. 諸有安住順

住分者. 數住自定不能上心. 諸有安住順勝

進者. 能展轉心所餘勝定. 然勝進分總有二

種. 一者自地殊勝功德. 二者上地殊勝功德.

若能牽引彼名順勝進分. 此有二類. 或厭或

欣. 諸有安住順決擇者. 樂斷諸有樂修無漏.

是名安住. 四分者別. 若順煩惱名順退分. 諸

阿羅漢寧有退理. 非彼猶有順退分定. 可令

現行離染捨故. 雖有此難而實無違. 謂順住

中有順退者. 亦得建立順退分名. 從彼有退

如先已說. 此四相望互相生者. 初能生二. 謂

順退住. 第二生三. 除順決擇. 第三生三. 除

順退分. 第四生一. 謂自非餘. 有說亦生順勝

進分. 如上所言. 淨及無漏. 皆能上下超至

第三. 行者如何修超等至. 加行成滿差別云

下     欄

何. 頌曰

二類定順逆      均間次及超

至間超爲成      1三洲利無學

論曰. 本善等至分爲二類. 一者有漏. 二者無

漏. 往上名順. 還下名逆. 同類名均. 異類名

間. 相□名次. 越一名超. 謂觀行者修超定時.

先於有漏八地等至. 順逆均次現前數習. 次

於無漏七地等至. 順逆均次現前數習. 次於

有漏無漏等至. 順逆均次現前數習. 次於有

漏順逆均次現前數習. 次於無漏順逆均超

現前數習. 是名修習超加行滿. 後於有漏無

漏等至. 順逆間超名超定成. 此中超者. 謂頓

超二. 一者超地. 二者超法. 唯能超一故至第

三. 遠故無能超入第四. 修超等至唯欲三洲.

除北俱盧. 然通男女. 不時解脫諸阿羅漢. 要

得無諍妙願智等. 邊際定者能超非餘. 定自

在故. 無煩惱故. 時解脫者. 雖無煩惱定不自

在. 諸見至者雖定自在. 有餘煩惱. 故皆不能

修超等至. 勝解作意不能無間修超等至勢

力劣故. 此諸等至依何身超. 頌曰

諸定依自下      非上無用故

唯生有頂聖      起下盡餘惑

論曰. 諸等至起依自下身. 依上地身無容起

下. 上地起下無所用故. 自有勝定故. 下勢力

劣故. 已棄捨故. 可厭毁故. 總相雖然. 若委細

說. 聖生有頂必超無漏. 無所有處爲盡自地.

所餘煩惱自無聖道. 欣樂起故唯無所有. 最

□近故起彼現前盡餘煩惱. 離無漏道必無

有能. 斷彼餘惑成阿羅漢. 是故有頂無漏

經數: 一五六三

經名: 阿毘達磨藏顯宗論卷第三十九

頁數: 九七○

上     欄

無所有處依九地身. 有漏無所有處依八地

身. 有漏無漏識無邊處依七地身. 空無邊處

依六地身. 乃至初定依二地身. 謂自及欲若

成就依有漏如起無漏一切依九地身諸等至

中誰緣何境. 頌曰

味定緣自繫      淨無漏遍緣

根本善無色      不緣下有漏

論曰. 味定但緣自地有漏法. 以有漏法是所

繫事故. 所繫言顯是三有攝. 不緣無漏法.

愛行相轉故. 若愛無漏應非煩惱. 不緣上地

法. 愛界地別故. 不緣下地法. 已離彼貪故. 淨

及無漏俱能遍緣自上下地. 有爲無爲皆爲

境故. 有差別者. 無記無爲非無漏境. 唯有於

法說能遍緣無非所緣. 前已說故根本地攝.

善無色定不緣下地諸有漏法. 以下地法不

寂靜故. 本善無色極寂靜故. 由此理故經於

無色皆言超越一切下地. 於諸靜慮不如是

說. 以本無色不緣下繫. 是故於下說超越言.

諸靜慮中有爆緣智. 故於下地不言超越. 旣

說超越色想等言. 故知但依超所緣說. 若此

超越爲顯離繫. 應說超一切. 非唯色想等. 又

靜慮中應言超越. 自上地法無不能緣. 雖亦

能緣下地無漏. 而但緣類不緣法品. 以但能

緣自全治故. 法非全治. 如先已說. 又法品

道於無色界. 雖能對治是客非主. 亦不能緣

下地法滅. 旣遮無色根本緣下義1准近分有

緣下能彼無間道必緣下故. 味淨無漏三等

至中. 何等力能斷諸煩惱. 頌曰

無漏能斷惑      及諸淨近分

中      欄

論曰. 諸無漏定皆能斷惑. 本淨尙無能. 肉諸

染能斷. 謂本淨定不能斷下. 已離染故不能

斷上. 以勝已故. 不能斷自與自地惑. 同一

縛故. 又自於自非對治故. 若淨近分亦能斷

惑. 以皆能斷次下地故. 中間攝淨亦不能斷.

近分有幾何受相應. 於味等三爲皆具不. 頌

曰

近分八捨淨      初亦聖惑三

論曰. 諸近分定亦有八種. 與八根本爲入門

故. 一切唯一捨受相應. 作功用轉故. 未離下

怖故. 此八近分皆淨定攝. 唯初近分亦通無

漏. 皆無有味離染道故. 上七近分無無漏者.

於自地法不厭背故. 唯初近分通無漏者. 於

自地法能厭背故. 此地極□近. 多災患界故.

以諸欲貪由尋伺起. 此地猶有尋伺隨故. 若

爾何緣毘婆 沙說. 諸近分地有結生心. 非無

染心有結生理. 故應近分. 有味相應. 今於此

中遮有定染不遮生染. 故不相違. 或有餘師

作如是說. 初近分定亦有定染. 未起根本. 亦

貪此故. 由此未至具有三種. 中間靜慮與諸

近分. 爲無別義爲亦有殊. 義亦有殊. 謂諸近

分是離染道. 入根本因. 中間不然. 復有別

義. 頌曰

中靜慮無尋      具三唯捨受

論曰. 初本近分尋伺相應. 上七定中皆無尋

伺. 唯中靜慮有伺無尋. 故彼勝初未及第二.

依此義故立中間名. 由此上無中間靜慮. 一

地2昇降無如此故. 謂中間定初靜慮攝. 而

有差別. 謂此減尋上立中間. 減何成異. 故

下     欄

中間定初有上無. 豈不契經說七依定. 寧知

別有未至中間. 由有契經及正理故. 且有未

至. 如契經言. 諸有未能入初定等. 具足安住

而由聖慧. 於現法中得諸漏盡. 若無未至聖

慧依何. 又蘇使摩契經中說. 有慧解脫者. 不

得根本定. 豈不依定成慧解脫. 由此證知.

有未至定. 有中間定. 如契經說. 有尋伺等三

三摩地. 經說初定與尋伺俱. 第二等中尋伺

皆息. 若無中靜慮. 誰有伺無尋. 以心心所漸

次息故. 理應有定有伺無尋. 又大梵王是世

界主. 離中間定誰爲勝因. 由此證知. 有中

間定. 然佛不數說有未至中間. 以二卽初靜

慮攝故. 說初靜慮卽已說彼唯初近分名未

至者. 爲欲簡別餘近分故. 非此近分乘先定

起. 又非住此已起愛味. 依如是義立未至名.

非上定邊亦名未至. 皆乘先定勢力引生. 及

住彼時已超味故. 毘婆沙者作如是說. 未至

本地立未至名. 是本地德未現前義. 此中間

定具味等三. 以別繫屬一生處故. 謂極修習

中間定者. 未來當在大梵處生. 故亦具三.

如根本定. 非根本地起愛貪. 彼如所味有別

能味熟別故. 此有勝德可愛味故. 無漏定生

亦漸減故. 此亦一向捨受相應. 無三識身故

無樂受. 無喜受者已不共初. 然於初貪未能

離故. 又由自勉功用轉故. 由此說爲苦通行

攝. 非憂苦者已出欲故. 由此一向捨受相應.

此定能招大梵處果. 多修習者爲大梵故. 已

辯等至. 云何等持. 經說等持總有三種. 一有

尋有伺3三摩地. 二無尋唯伺三摩地三無尋